Отчетен доклад
 за дейността на Народно читалище”Възраждане 1911” с.Доганово-2018 г.

През изминалата 2018 г.читалищното настоятелство при НЧ”Възраждане 1911” продължи да работи за:
- Разнообразяване с нови форми библиотечната дейност
-Обогатяване на културния живот в селището
-Съхраняване на народните обичаи и традиции
-Организиране с нови и интересни дейности - любителското народно творчество
-Партньорства с местното,общинското и НПО ръководства за развитие на културата

Библиотечна и информационна дейност
Библиотеката ни е оборудвана с 1 компютър и 1 принтер.
В момента нашата библиотека разполага със 11 300 тома литература – художествена
литература,отраслова,детска художествена,детска отраслова.Стремежът ни е
непрекъснатото обогатяване на фонда и то с литература,която да задоволи потребностите на нашите читатели от всички възрасти.Този стремеж е трудно постижим,изхождайки от недостатъчната държавна субсидия,с която осигуряваме заплати и осигуровки,осъществяваме всички дейности,плащаме консумативи.

През 2018 г. Читателите ни бяха - 40 , посещенията - 1208 , раздадената литература е 1130 тома.

Финансови проблеми са причина и за остарелия библиотечен фонд и липса на нова литература.
Но месни жители и нашите приятели Иван Трайков,Мими Франк,Янка Стоилова и др.направиха дарения на библиотеката за което им благодарим.
Въпреки лошите демографски показатели за с.Доганово,библиотеката успява да се
запази като интересно място за посещение,което осигурява не само възможности за учене,но и като място за добра комуникация.
За съжаление,интересът на редовните читатели в библиотеката,а и на посетители без читателски карти,към вестници и списания намалява.
Основната наша задача трябва да остане търсенето на подходящи форми за привличанетона повече хора в библиотеката,особено у децата,у които трябва да създадем интерес към книгата-художествена и научна,както и навици за четене дори и в електронен вариант.
За популяризиране дейността на библиотеката организираме:
-Предлагане на информационни интернет услуги,изготвяне на документи
-Тържествено посрещане на първокласници в библиотеката
-Запознаваме учениците с изискванията и правилата при ползване на книгите
-Открити уроци
-Беседи,разговори
-Кътове и витрини,викторини свързани с различни дати и събития
-Културни мероприятия свързани с книгата
\*Ден на приказката за най-малките
\*Конкурс за рисунка на герои от книгите
\*Библиотекар за един ден
\*Рецитали по творчеството на любими автори
\*Литературни четения на произведения от наши и чужди автори-състезания
Сериозен проблем на библиотеката ни е отоплението.През зимния сезон температурите са минусови.Студено е.И това е една от причините за намаляване на посещенията .При ниските температури спират да работят компютъра и принтера .
Това лято ще продължим новите форми в библиотечната дейност - организирането на „Лятна библиотека”и „Ваканционни клубове” през месеците юни, юли и август, в които на децата да се предоставя възможност за участие в различни инициативи, организирани от екипа на читалището, съобразени с техните интереси и желания. Те да четат, рисуват, апликират, спортуват, участват в занимателни игри, в драматизации на приказки, разучават игри от миналото, народни хора, организират детски партита и други. Читалищната библиотека не само ще осмисля ваканционните дни на доганските деца предлагайки им незабравими преживявания, но и ще способства за личностното им изграждане – децата да усъвършенстват способностите си, да получават нови познания от различни области на изкуството, дастават по-сплотени, по-отговорни, да придобиват умения за работа в екип.
Художествено творческа дейност
През изтеклия период читалището продължи да развива и подпомага любителското народно творчество.Самодейните състави бяха основни участници в провеждането на културните събития и изяви в селото и в Община Елин Пелин.

**Художествената самодейност** през периода обхваща работата на постоянни и временни групи
Постоянно действащи колективи са: Женската фолклорна група”Дамско сърце”,Детски танцов състав-І-ІV кл.,Детско юношески танцов състав-V-VІІ кл. и Танцов състав-VІІІ-ІХ кл. Клубът за народни танци
Временно действащи колективи са:
 Кръжоците по изобразително и приложни изкуства ,групата” Лазарки”, групата” Деведжии „

 **ТАНЦОВИ СЪСТАВИ**

 Йордан Стоянов – хореограф работи с танцовите състави вече 4 години.Изключителен професионалист.Отговорен и съзнателен.Обучението за децата е безплатно.Изучават танци от различни етнографски области
Самодейците взеха участие в Селищните празници на селата:

 Лесново, Григорево,Караполци,Казичане и Огняново

 „Шопска лазарица” – гр.Елин Пелин
 Ден на хумора „Който се смее дълго живее”в с.Байлово
 „Шопски празник -2018”– гр.Елин Пелин
 Детска панорама на изкуствата в Зоопарка в гр.София

 „Боб фест 2018”в с.Радуил
 ФФ” Да запеем песните на Средногорието” в с. Чавдар

 Концерти в гр.София,ДК Искър,ДК „Средец”
 Коледният концерт в с.Г.Раковица

**ЖЕНСКА ФОЛКЛОРНА ГРУПА е най-младия самодеен състав.
Сформирана на 28.03.2016 г.**

 Ръководител е Стоян Кърчев .Учител,музикант и много добър професионалист.Групата изпълнява песни - автентичен и обработен фолклор.Солистка на групата е Гергана Стойчева-Председател на читалищното настоятелство.
През изминалата година участията им бяха - концерти на съборите в селата: Лесново,Богданлия,Караполци,Огняново,Григорево и др.
 „Шопска лазарица” – гр.Елин Пелин
 „Шопски празник-2018” – гр.Елин Пелин
 „Шопски наниз”-Костинброд
 Събора”Съединението прави силата” в м.Побит камък
 „Боб фест2018” в с.Радуил
 „Балкан фолк фест” гр.Варна
 „Евро фолк” гр.Хисаря
 „При шопите в Казичане”
 Концерт на Билянините извори в гр.Охрид
Коледните концерти в селата Лесново и Голяма Раковица и др.
 **КЛУБ ЗА НАРОДНИ ХОРА – 15 участника**

С хореограф Йордан Стоянов взеха участие в читалищните мероприятия

**ГРУПА ДЕВЕДЖИИ – 18 момчета участваха в :**

 Кукерския празник в селото и на 13.01.2018 г. пожелаха здраве по домовете
**ГРУПАТА „ЛАЗАРКИ”-22 участници**На 31.03.2018 г.лазаруваха в селата Доганово,Богданлия и Караполци
**ГРУПАТА”СУРВАКАРИ”- 12 деца**сурвакаха за здраве и късмет на 01.01.2018 г.

**КРЪЖОК ПО ПРИЛОЖНИ ИЗКУСТВА -**

С р-л Кристиана Евстатиева изработиха:
УКРАСА ЗА КЪТОВЕ
КОЛЕДНИ КАРТИЧКИ

УКРАСА НА СЦЕНА
СУВЕНИРИ
**КРЪЖОК ПО ИЗОБРАЗИТЕЛНО ИЗКУСТВО –**

С р-л Светла Евстатиева

Подредиха изложби с рисунки на различни теми.

Самодейки-членове на читалището взеха участие в Кулинарната изложба на събора в местността „Побит камък”,където завоюваха всички първи места.
За обогатяване на културния живот в селото взехме участие в отбелязване на националните и християнски празници като:
 -С подходящ ритуал отпразнувахме Бабин ден
 -Участвувахме в надбягвания с коне/кушии в съседните села
-Отбелязахме Сирни Заговезни с въртене на оратници и прескачане на Огньове
-Закичихме с мартеници и весело отпразнувахме деня на самодееца и Баба Марта-

Осмомартенският празник отбележихме с поздравителни картички
-Участвувахме в регионален празник на хумора и шегата в с.Байлово2018
-Организирахме конкурс”Шарено яйце”- за най-красиво великденско яйце на 08.04.
-Взехме участие в събора на с.Богданлия
 -Участвувахме в тържество послучай -24 май.Поднесохме цветя на бивши учители
 -Взехме участие в мероприятията на” Шопски празник 2018”в гр.Елин Пелин
 -Участвувахме в концерта послучай Селищния празник на 30.06.2018 г.
-Включихме се в подготовката и отпразнуването на празника на манастира край селото”Св.апли Петър и Павел”на 29.06.2018 г.
-Участвувахме в събора в м.Побит камък на 19.08.2018г.
-Взехме участие във фестивала „При шопите в Казичене”
-Помогнахме в подготовката на празника на църквата “Св.Димитър” в селото
 -Подредихме кътове,витрини и изложби по различни поводи и чествувания
-Продължаваме да събираме подходящи експонати за музейната сбирка
-Участвувахме в концерти и надпявания в селото и в общината
 Подредихме:
-Изложба на сурвачки
- Изложба на сувенири и предмети от кръжока по приложни изкуства
- Организирахме детски игри през лятото за най-малките жители на селото

ИЗГОТВЯНЕ НА ПРОЕКТИ:

 Подготвихме и представихме в Министерството на културата и Община Елин Пелин:
-Заявление за отпускане на ½ щат за чистач на читалището.
Със средства отпуснати от Община Елин Пелин бяха закупени мъжки шопски костюми и ямурлуци.

МАТЕРИАЛНО-ТЕХНИЧЕСКА БАЗА

Читалище”Възраждане1911” с.Доганово е двуетажна публична общинска собственост-570 м2 застроена площ.Разполага с читалищен салон,сцена,балкон, 2 бр.гримьорни,мазе,
репетиционна зала,библиотека,читалня,хранилище,складови помещения.Но сериозен проблем в сградата е отоплението и липсата на климатик.Усилията ни през тази година ще бъдат насочени за изготвяне на проект за решаване на този проблем.

Огромна благодарност към всички самодейци за техния всеотдаен труд и участието им в читалищната дейност.
Накрая искаме да благодарим на всички наши членове,приятели,дарители,на Кметството в с.Доганово,Община Елин Пелин ,Фолклорен център „Нестия” без които всичко това не би могло да се случи.Благодарим Ви сърдечно!!!

 ПРЕДСЕДАТЕЛ: ГЕРГАНА СТОЙЧЕВА

 СЕКРЕТАР:СВЕТЛА ЕВСТАТИЕВА